تاند:( چارشنبه، د عقرب پینځه ويشتمه)په افغانستان کې د ملګرو ملتونو د سرمنشي ځانګړي استازي دفتر یوناما د طالبانو د چارواکو وروستیو څرګندونو او د پارکونو، جیمونو او حمامونو له کارولو څخه د ښځو د مخنیوي په اړه پريکړو ته ژوره اندیښنه ښودلې۔

یوناما په یوه اعلامیه کې ویلي:«د ټولو افغانانو حقونه باید وساتل شي، په ځانګړې توګه د عامه ژوند ټولو بڼو ته د ښځو لاسرسی او زده کړې ته د نجونو حق۔»

د طالبانو دغه پریکړه په پراخه کچه د خلکو له توندو غبرګونونو سره مخ شوې ده۔

ياده پرېکړه د طالبانو امر بالمعروف وزارت کړې او ویلي، چې پارکونو او عمومي حمامونو ته د ښځو ورتګ د اسلامي شریعت خلاف دي۔

طالبانو له څه باندې یو کال راهیسې سلګونه زره افغان نجونې له زده کړو هم محرومې کړي او له شپږم ټولګي څخه د پورته ښوونځيو دروازې ېې ور تړلي